CELEX: 52004PC0436
Language: sl
Date: 2004-06-21
Title: Predlog odločba Sveta, o dovoljenju Portugalski, da izvaja odstopanje od točke a) odstavka 1 člena 21 in člena 22 Šeste direktive Sveta (77/388/EGS) z dne 17. maja 1977 o usklajevanju zakonodaj držav članic o prometnih davkih

KOMISIJA EVROPSKIH SKUPNOSTI

                                                       Bruselj, 21.06.2004
                                                       KOM(2004)436 končno

                                             Predlog

                                     ODLOČBA SVETA,

     o dovoljenju Portugalski, da izvaja odstopanje od točke a) odstavka 1 člena 21 in člena
      22 Šeste direktive Sveta (77/388/EGS) z dne 17. maja 1977 o usklajevanju zakonodaj
                                 držav članic o prometnih davkih

                                  (predložena s strani Komisije)

SL                                                                                             SL
 ---pagebreak---                                 OBRAZLOŽITVENI MEMORANDUM

     S pismom, oddanim 19. februarja 2004 na generalnem tajništvu Komisije, je Portugalska na
     osnovi člena 27 Direktive Sveta 77/388/EGS z dne 17. maja 1977 o usklajevanju zakonodaje
     držav članic o prometnih davkih – skupni sistem davka na dodano vrednost: enotna osnova za
     odmero1 (v nadaljevanju Šesta direktiva) zaprosila za pooblastilo za izvajanje izjemnih
     ukrepov na področju prodaje od vrat do vrat.

     V skladu s prej omenjenim členom 27, odstavkom 2, ki izhaja iz Direktive Sveta 2004/7/ES z
     dne 20. januarja 20042, so bile s pismom, datiranim s 26.03.2004, o tej prošnji obveščene tudi
     druge države članice, Portugalski pa je bilo 30.03.2004 sporočeno, da Komisija poseduje vse
     podatke za presojo, ki jih potrebuje za obravnavanje spisa.

     Posebna ureditev, ki jo je Portugalska predlagala Komisiji, vsebuje naslednje elemente:

     - Možnost nekaterih podjetij, da pri davčni upravi zaprosijo za dovoljenje, da namesto
     neposrednih prodajalcev njihovih izdelkov sami plačajo DDV, ki bremeni javno prodajno
     ceno njihovih izdelkov, v primeru, da so izpolnjeni naslednji pogoji:

              1. celoten prihodek teh podjetij je pridobljen s prodajo od vrat do vrat, ki jo v
              njihovem imenu in za njihov dobiček opravljajo prodajalci na drobno;

              2. ceniki za javno prodajo so določeni vnaprej in veljajo za vse njihove izdelke.

     - Predlagana ureditev zahteva dva zaporedna prenosa izdelkov: najprej od prodajnega podjetja
     k prodajalcem na drobno in nato še od teh prodajalcev k potrošnikom.

     - Podjetja, ki izpolnjujejo zgoraj omenjene pogoje in katerim bi bilo dovoljeno izvajati
     odstopanje, morajo nakazati davek v državno blagajno na osnovi prej določene in na cenik
     vpisane maloprodajne cene.

     - Prodajalci na drobno ne bodo več dolžni plačevati DDV-ja za opravljene dobave in ga
     posledično tudi ne bodo mogli več zaračunavati.

     Mnenje Portugalske je, da bo ta ureditev poenostavila pobiranje davka za prodajalce od vrat
     do vrat, ki jih je zelo veliko in ki niso organizirani in strukturirani tako, da bi lahko izpolnili
     različne obveznosti, ki izhajajo iz njihove zavezanosti DDV-ju, posebni pogoji njihove
     dejavnosti pa tudi povečujejo tveganje, da se povzroči škoda dohodkom od davkov. Glede na
     prošnjo pa ima načrtovana ureditev še to prednost, da bo zagotovila boljši nadzor DDV-ja v
     tem sektorju.

     O ureditvi, ki jo je predlagala Portugalska, se je Svet odločal že enkrat prej, in sicer v Odločbi
     Sveta 1999/82/ES z dne 18. januarja 19993, ki je bila veljavna od 1. januarja 1999 do 31.
     decembra 2000. Portugalska smatra, da so vzroki za takratno izjemno odločbo še vedno
     prisotni in tako upravičujejo tokratno prošnjo.

     1
            UL L 145 z dne 13.6.1977, str. 1. Direktiva, nazadnje spremenjena z Direktivo 2004/15/ES (UL L 52,
            21.2.2004, str. 61).
     2
            UL L 27, 30.1.2004, str. 44.
     3
            UL L 27, 2.2.1999, str. 27.

SL                                                      2                                                        SL
 ---pagebreak---      Komisija je mnenja, da če plačilo DDV-ja opravi podjetje, ki prodajalce na drobno oskrbuje z
     izdelki po končni potrošniški prodajni ceni, to pomeni poenostavitev davčne ureditve v
     sektorju prodaje od vrat do vrat, v kolikor v tem sektorju obstaja zelo veliko število malih
     prodajalcev, katerim njihova sredstva in organizacija ne omogočajo, da bi izpolnili vse
     obveznosti.

     Če razen tega upoštevamo še številčnost in majhno poslovno moč prodajalcev, to odstopanje
     dovoljuje lažji nadzor področja, ki bi ga bilo sicer težko organizirati drugače.

     Komisija ocenjuje, da bo morala davčna uprava uvesti predhodni sistem pooblaščanja, da bo
     lahko zagotovila učinkovit nadzor tega sektorja.

     Komisija je tako mnenja, da vzroki, ki so privedli do prejšnje izjemne ureditve, še vedno
     obstajajo.

     Zato Komisija meni, da ta izjemna ureditev zadosti pogojem iz člena 27 Šeste direktive.

     Ta ureditev predstavlja odstopanje od člena 21, odstavka 1, točke a), v kolikor je za dobave
     končnim potrošnikom, izvršene preko prodajalcev na drobno, davčni zavezanec grosist.

     Zato so vse obveznosti v zvezi s temi dostavami - pojasnila, obračun, plačila itd.- na plečih
     grosističnih podjetij. Prodajalci na drobno, ki se pri teh podjetjih oskrbujejo, so zato in zaradi
     odstopanja od člena 22, oproščeni vseh teh obveznosti, kar zadeva dobavo njihovih izdelkov
     končnim potrošnikom.

     Pooblastilo je potrebno časovno omejiti do 31. decembra 2008, ko se bo lahko ovrednotilo
     učinkovitost tega ukrepa.

SL                                                   3                                                    SL
 ---pagebreak---                                                    Predlog

                                            ODLOČBA SVETA,

         o dovoljenju Portugalski, da izvaja odstopanje od točke a) odstavka 1 člena 21 in člena
          22 Šeste direktive Sveta (77/388/EGS) z dne 17. maja 1977 o usklajevanju zakonodaj
                                     držav članic o prometnih davkih

                             (Besedilo v portugalščini je edino verodostojno)

     SVET EVROPSKE UNIJE JE —

     ob upoštevanju Šeste direktive Sveta 77/388/EGS z dne 17. maja 1977 o usklajevanju
     zakonodaj držav članic o prometnih davkih – Skupni sistem davka na dodano vrednost :
     enotna osnova za odmero4, in zlasti odstavka 1 člena 27 te direktive,

     ob upoštevanju predloga Komisije5,

     ob upoštevanju naslednjega:

     (1)      S pismom, oddanim 19. februarja 2004 na generalnem sekretariatu Komisije, je
              Portugalska zaprosila za pooblastilo za izvajanje odstopanj na področju prodaje od
              vrat do vrat.

     (2)      Druge države članice so bile obveščene o tej prošnji 26. marca 2004.

     (3)      Portugalska je bila 30. marca 2004 obveščena, da ima Komisija vse potrebne podatke
              za presojo, s pomočjo katerih bo obravnavala spis.

     (4)      Posebna ureditev bo nekaterim podjetjem na področju prodaje od vrat do vrat
              omogočila, da plačajo DDV za prodajne izdelke namesto njihovih prodajalcev, pod
              pogojem, da je ves dobiček podjetja pridobljen s prodajo od vrat do vrat, ki jo v
              njihovem imenu in za njihov dobiček opravljajo prodajalci na drobno, in da so ceniki s
              potrošniškimi prodajnimi cenami določeni in veljavni za vse njihove izdelke.

     (5)      Ta dovoljena izjemna ureditev je omejena na primere, ko podjetje prodaja svoje
              izdelke neposredno trgovcem na drobno, ti pa jih prodajajo neposredno končnim
              potrošnikom.

     (6)      Podjetja, ki izpolnjujejo zgoraj omenjene pogoje in ki jim je to ustrezno dovolila
              davčna uprava, nakažejo DDV v državno blagajno na osnovi natančno in vnaprej
              določene prodajne cene.

     4
              UL L 145, 13.6.1977, str. 1. Direktiva, nazadnje dopolnjena z Direktivo 2004/15/ES (UL L 52,
              21.2.2004, str. 61).
     5
              UL C , , str. .

SL                                                     4                                                     SL
 ---pagebreak---      (7)    Prodajalcem na drobno torej ni potrebno plačati davka na prodano, zato ga tudi ne
            smejo zaračunavati.

     (8)    Ta ureditev predstavlja odstopanje od točke a) odstavka 1 člena 21, v kolikor je grosist
            davčni zavezanec za dobave, ki jih za končne potrošnike opravijo prodajalci na
            drobno.

     (9)    Vse obveznosti v zvezi z dostavami - obračunavanje, plačila itn. – so tako dolžnost
            grosističnih podjetij. Prodajalci na drobno, ki se oskrbujejo pri teh grosistih, so zato -
            in z odstopanjem od člena 22 - oproščeni teh obveznosti, ki se tičejo dobave izdelkov
            končnim uporabnikom.

     (10)   Ureditev, o kakršni je govora, je bila za Portugalsko odobrena že v preteklosti z
            Odločbo Sveta 1999/82/ES z dne 18. januarja 1999, ki se je uporabljala od 1. januarja
            1999 do 31. decembra 2000.

     (11)   Komisija meni, da ta ureditev izpolnjuje pogoje iz člena 27 Šeste direktive.

     (12)   To ureditev je treba odobriti za čas do 31. decembra 2008.

     (13)   Izjemna ureditev ne spremeni zneska DDV-ja, ki se pobira v zadnji fazi prodaje, in
            nima negativnega vpliva na lastne vire Evropskih skupnosti, ki izhajajo iz davka na
            dodano vrednost —

     SPREJEL NASLEDNJO ODLOČBO:

                                                 Člen 1

     Republika Portugalska je do 31. decembra 2008 pooblaščena za izvajanje posebne davčne
     ureditve v sektorju prodaje od vrat do vrat, ki vsebuje odstopanja od Šeste direktive Sveta
     77/388/EGS z dne 17. maja 1977.

     Podjetja, katerih celoten prihodek je pridobljen s prodajo od vrat do vrat, ki jo v njihovem
     imenu in za njihov dobiček opravljajo prodajalci na drobno, lahko upravo zaprosijo za
     pooblastilo za izvajanje določil iz spodnjih členov 2 in 3, pod pogojem, da:

             -    se vsi prodajni izdelki podjetja nahajajo na vnaprej pripravljenem ceniku, s
             cenami iz zadnje prodajne faze;

             -     podjetje svoje izdelke prodaja neposredno prodajalcem na drobno, ti pa jih
             prodajo neposredno končnim uporabnikom.

                                                 Člen 2

     Podjetja, ki so bila pooblaščena za izvajanje te izjemne ureditve, so z odstopanjem od točke a)
     odstavka 1 člena 21 Šeste direktive 77/388/EGS zavezanci za plačilo davka, pripadajočega
     dobavam, ki jih za končne uporabnike opravijo njihovi prodajalci na drobno.

SL                                                  5                                                    SL
 ---pagebreak---                                                Člen 3

     Prodajalci na drobno, ki se oskrbujejo pri podjetjih, pooblaščenih za izvajanje te izjemne
     ureditve, so oproščeni obveznosti iz člena 22 Šeste direktive 77/388/EGS, kar zadeva dobavo
     njihovih izdelkov končnim porabnikom.

                                               Člen 4

     Ta odločba je naslovljena na Republiko Portugalsko.

     V Bruslju,

                                               Za Svet
                                               Predsednik

SL                                               6                                                 SL